Avantatges servei Taxi 24h\nL’avantatge principal del TAXI està en el fet que és un servei de porta a porta. Per a trajectes curts -dintre del municipi-, mitjans -entre comarques-, o llargs recorreguts -per tot Catalunya o fins i tot per tot Europa, amb les corresponents autoritzacions i permisos de transport interurbà de què disposem totes llicències de TAXI dels municipis.\nLes retallades globals, sumades a l’actual conjuntura econòmica i al tancament de l’aixeta del finançament per canviar fins i tot de vehicle, fa que molts veïns han hagut de reajustar les despeses, detectant cada vegada més necessària l’ampliació dels serveis públics interurbans al municipi. Per bé que el servei d’autobusos actual és ampli, és obvi que no pot prestar un servei que pugui donar cobertura a la totalitat de les franges horàries i, molt menys, a tots els carrers, a causa de l’orografia del terreny, alguns de difícil accés i grans desnivells per a la gent més gran o la que té dificultat de mobilitat.\nQuin cost et suposa tenir un segon o tercer vehicle a casa?\nPreu del cotxe, reparacions, manteniment, impostos, assegurances i consum de combustible, sense calcular possibles sancions, pàrquings en la destinació, etc. I ara divideix el resultat entre el total de quilòmetres que fas a l’any.\nA quant t’ha sortit el preu quilòmetre?\nEncara penses que el TAXI, per a la teva mobilitat (que és com tenir el teu xofer a la porta de casa) no et surt a compte?\nDoncs ara, agafa’l amb uns amics i divideix el preu del desplaçament entre tots.\nTruca ara, pacta els teus desplaçaments i et sorprendràs!!!\nSET VEHICLES A LA TEVA DISPOSICIÓ:\nAuto-turismes i monovolums (un d’ells adaptat per persones amb cadire de rodes)


· No trobar-se inhabilitat o inhabilitada per a l'exercici de les funcions públiques per sentència ferma ni estar separat del servei de cap administració pública mitjançant un expedient disciplinari.\n· No tindre antecedents penals.\n· Tindre el títol de Batxiller o, si escau, la titulació equivalent, d'acord amb la legislació bàsica de l'estat, o tindre complides les condicions per a obtindre'l en la data en què finalitze el termini de presentació d'instàncies.\n· Tindre, com a mínim, díhuit anys i no excedir, si és el cas, l'edat màxima de jubilació forçosa.\n· Comprometre's, per mitjà d'una declaració jurada, a portar armes de foc i, si és necessari, a utilitzar-les.\n· Estar en possessió dels permisos de conducció de les classes B i A2, regulats en el Reglament general de conductors (Reial decret 818/2009, de 8 de maig).\n· No patir cap malaltia ni tindre cap defecte físic que impedisca l'acompliment de les funcions, d'acord amb els quadres d'exclusions mèdiques establits mitjançant la disposició reglamentària del titular del departament del Consell amb competència en matèria de seguretat. En cap cas, aquests quadres d'exclusions mèdiques podran suposar una discriminació de les persones amb diabetis, VIH ni qualsevol altra malaltia immunològica no asimptomàtica, sempre que aquestes malalties no impossibiliten l'exercici del lloc de treball.\n· Tindre una estatura mínima d'1,65 metres els homes i d'1,58 metres les dones, d'acord amb el que preveu la disposició transitòria tercera del Decret 153/2019, de 12 de juliol, del Consell, sobre l'establiment de les bases i els criteris generals per a la selecció, promoció i mobilitat de totes les escales i categories dels cossos de la Policia Local de la Comunitat Valenciana.\nS'exigirà en règim d'autoliquidació. Els subjectes passius han de practicar l'autoliquidació en els impresos habilitats a aquest efecte per l'Administració municipal i fer-ne l'ingrés en les entitats bancàries autoritzades abans de presentar la sol·licitud d'inscripció, no s'admetrà el pagament fora d'aquest termini.\nEl Servei d'Informació Ciutadana facilitarà aquesta autoliquidació a les persones aspirants, bé presencialment o a través de correu electrònic.\nEn el cas que l'aspirant siga membre d'una família nombrosa, s'aplicarà una reducció del 20 % sobre la tarifa prevista en l'apartat primer, de manera que la quantitat serà de 40 euros (quaranta euros). La condició de membre d'una família nombrosa s'acreditarà mitjançant la presentació del títol en vigor expedit per la Generalitat Valenciana en el moment de presentar la sol·licitud d'inscripció.\nUna plaça vacant es cobrirà per torn lliure, mitjançant el sistema d'oposició, i l'altra, mitjançant el torn de mobilitat, per concurs.\nPrèviament a la realització del procediment per torn lliure, l'Ajuntament haurà resolt la convocatòria del concurs per mobilitat (article 4.3 Decret 153/2019, de 12 de juliol). Les places que queden desertes pel torn de mobilitat incrementaran les vacants que cal cobrir pel torn lliure.\nQui vulga participar en aquestes proves selectives ha de presentar una sol·licitud de dirigida a la Senyora Alcaldessa de l'Ajuntament, en la qual ha de fer una declaració expressa en què faça constar que reuneix tots i cada un dels requisits exigits, referits sempre a la data d'expiració del termini de presentació de sol·licituds.\nAquests documents estaran a la seua disposició en el Servei d'Informació Ciutadana (SIC) de l'Ajuntament de Benicàssim i en la pàgina web municipal (www.benicassim.es), en la pestanya destinada a "Ocupació pública".\nLa sol·licitud, segons el model oficial, ha d'estar signada per la persona aspirant. La falta de signatura comportarà l'exclusió.\nEls aspirants al torn lliure han de presentar amb la instància (annex V):\na) Còpia del DNI en vigor.\nb) Còpia de la titulació exigida.\nc) Justificant d'haver ingressat els drets d'examen i, si és el cas, la documentació acreditativa de les bonificacions en la forma que es regula en la base quarta.\nEn el Registre General d'Entrada de l'Ajuntament, en horari de registre i atenció al públic. També podran presentar-se en les altres formes previstes en l'art. 16.4 de la Llei 39/2015 d'1 d'octubre, del procediment administratiu comú de les administracions públiques.


Informació de la Ribera: ANTELLA ACULL LA IX TROBADA D'ESCRIPTORS I ESCRIPTORES DE LA RIBERA\nANTELLA ACULL LA IX TROBADA D'ESCRIPTORS I ESCRIPTORES DE LA RIBERA\nProp de mig centenar d'escriptors i escriptores de la comarca de la Ribera s'han reunit aquest dissabte al municipi d'Antella per debatre sobre l'estat de l'escriptura a la comarca i visitar els moments més emblemàtics d'aquesta localitat turística riberenca.\nL'alcalde d'Antella, Gustavo Montagudo, ha estat l'encarregat d'inaugurar aquesta "IX Trobada d'Escriptors i Escriptores de la Ribera", en un acte celebrat a la sala d'actes del consistori d'aquest municipi, on des del passat dimarts i fins dilluns s'exhibeix una exposició itinerant al voltant de la vida i obra del poeta i escriptor Vicent Andrés Estellés. En el seu discurs inaugural, Montagudo ha subratllat que "tot i les retallades i el difícil moment que travessen les lletres i cultura valencianes, l'actual Equip de Govern d'Antella seguirà donant suport a les manifestacions i esdeveniments artístics i literaris amb la finalitat d'estimular la tasca creativa" dels artistes riberencs.\nDesprés de la inauguració, els 45 escriptors i escriptores reunits a Antella han tingut l'oportunitat de visitar, en grups de deu, la torre àrab d'Antella -en el projecte de restauració treballen actualment els tècnics municipals-, l'església parroquial, l'Assut i la Casa del Rei, seu de la comunitat de regants de la Séquia Reial del Xúquer. Posteriorment i durant el dinar celebrat al Centre de Turisme Rural l'Assut, s'ha desenvolupat la trobada pròpiament dita on els escriptors/es participants han debatut entorn a l'estat actual de les lletres a les comarques de la Ribera Alta i Baixa.


FES-TE VOLUNTARI - Fundació Roses Contra el Càncer\nInici » COL·LABORA » FES-TE VOLUNTARI\nQuins tipus de voluntaris hi ha a la Fundació?\nComptem diferents tipus de voluntaris, tots essencials pel funcionament de la Fundació:\nEl major nombre de voluntaris de la Fundació són els englobats en aquesta tipologia.\nCol·laboren en la organització i el desenvolupament de les activitats organitzades per l’entitat.\nActivitats de Recaptació de Fons: Col·laboren en la organització i realització d’activitats per tal de recaptar fons pel finançament dels projectes de la Fundació.\nActivitats de Sensibilització, educació, prevenció i promoció de la salut.\nLes nostres voluntàries dels Braçalets Solidaris continuen treballant setmanalment per tal de recollir fons per a diferents projectes. La motivació per assolir reptes fa que acceptin encàrrecs personalitzats per a celebracions i events. Les voluntàries mateixes confeccionen els braçalets i posen parades en les diferents activitats que es fan al poble. També tenim establiments col·laboradors, on es poden trobar aquests braçalets.\nTambé es fan braçalets Candela per recaptar fons destinats a l’Hospital Sant Joan de Deu i el càncer infantil.\nServei de Voluntariat de Reiki, Sonoteràpia i Harmonitza’t\nAquest tipus de voluntariat, engloba tractaments terapèutics energètics i complementaris, que aporten benestar i calma. Ajuden a tenir més força per fer front als efectes secundaris dels tractaments convencionals i també per aprofundir dins d’un mateix, prendre distància i observar la vida des d’un altre punt de vista.\nServei de Voluntariat Expert\nAssessorament Dietètic, Servei Fisioteràpia, Acupuntura\nTaller espai crea\nArran de la inquietud d’unes voluntàries i la necessitat de l’equip tècnic de crear un espai de trobada, i d’acollida… un espai terapèutic pel sol fet de compartir una estona fent manualitats amb altres persones, va sorgir l’Espai Crea. En aquest espai, que està obert a tothom i es fa els dijous de 16h a 18h, es creen tot tipus de productes amb l’objectiu de proporcionar un moment de creació, de concentració, de motivació, d’entreteniment… i així s’ha format un espai de trobada i intercanvi .\nVols formar part de la nostra xarxa de voluntaris?\nContacta amb nosaltres i quedarem per una entrevista per tal de conèixer-nos!


L’Ajuntament de Barcelona ha creat més de 8.500 noves places d’aparcament per motos en calçada des de l’inici del mandat : Servei de Premsa\nL’Ajuntament de Barcelona ha creat més de 8.500 noves places d’aparcament per motos en calçada des de l’inici del mandat\n🔊 Escolta el contingut\nAquesta actuació s’emmarca dins de l’aposta del Govern municipal per garantir que els vianants puguin desplaçar-se a peu per unes voreres segures i lliures d’obstacles\nAmb aquesta ampliació la ciutat compta a dia d’avui amb 77.899 places situades en calçada, xifra que suposa un increment del 12,3% en els darrers dos anys\nEn paral•lel, es continua desenvolupant la campanya “Ciutat de Vianants” a partir de la qual, periòdicament, l’Ajuntament de Barcelona actua a deu punts de la ciutat on s’ha detectat una concentració de motos mal aparcades\nL’Ajuntament de Barcelona aposta per fomentar una mobilitat més segura i sostenible a la ciutat, donant compliment als objectius que marca el Pla de Mobilitat Urbana (PMU) 2024, que contempla mesures per potenciar els desplaçaments a peu, en transport públic i en bicicleta. En aquest marc, un dels eixos principals passa per posar al centre de les polítiques de mobilitat als vianants i, en aquest sentit, es treballa per guanyar espais per aquest col·lectiu i garantir que les voreres siguin uns espais segurs i lliures d’obstacles per als desplaçaments a peu.\nAmb aquest objectiu, l’Ajuntament de Barcelona està impulsant una ampliació important de l’oferta de places d’aparcament per a motocicletes en calçada amb la finalitat de deixar les voreres lliures de motos aparcades. Des de l’inici del mandat s’han incrementat en 8.534 el nombre de places en calçada, arribant així a les 77.899 places actuals situades en aquests espais. La xifra suposa un increment del 12,3% en els darrers dos anys.\nEn aquest període també s’han reduït 228 places d’aparcament per a motos que estaven senyalitzades a sobre les voreres. A dia d’avui encara en resten 4.744, que el Govern municipal vol continuar baixant a calçada de manera progressiva.\nLa tercera tinenta d’alcaldia, Laia Bonet, ha afirmat que “la vorera ha de ser un espai segur i amable, que ofereixi unes condicions adequades a les persones que es desplacen a peu i, especialment, a aquelles que tenen mobilitat reduïda o que s’han de moure amb cotxet per nadons”. En aquest sentit, la tinenta d’alcaldia ha explicat que “treballem per assegurar una bona oferta d’estacionament per motos en calçada, que garanteixi espais de ple dret on aparcar amb seguretat i comoditat i permeti, alhora, anar deixant les voreres lliures de motos i ciclomotors”.\nActualment Barcelona compta amb un total de 82.643 places d’estacionament per a motos senyalitzades a la via pública (sumant les de vorera i les de calçada), el que representa més del 40% de les places destinades a estacionament de vehicles a la ciutat, incloent també les de càrrega i descàrrega. A aquesta oferta d’aparcament també se li han d’afegir les places que resulten d’aplicar la normativa actual, que permet l’estacionament de motos a sobre de les voreres amb determinades condicions, així com també les places per estacionament de motos situades en els aparcaments fora de calçada.\nCampanya “Ciutat de vianants”\nEn paral·lel, l’Ajuntament de Barcelona segueix duent a terme la campanya “Ciutat de Vianants” que potencia la informació per ordenar l’estacionament de motos a la ciutat. La campanya es fa periòdicament a 10 punts de la ciutat (un per districte) i consta de tres fases:\nUna fase en la qual actuen informadors a peu de carrer per recordar a la ciutadania la normativa d’aparcament i fomentar l’aparcament de les places habilitades a la calçada i en aparcament subterranis (BAMSA, SABA i B:SM) més properes a la zona d’actuació. Cal tenir en compte que els aparcaments disposen d’ofertes i descomptes especials pels usuaris de vehicles a motor de dues rodes.\nUna segona fase d’avisos de la Guàrdia Urbana, en la qual es deixa una notificació als usuaris d’aquelles motos que estiguin mal aparcades per avisar-los de l’incompliment de la normativa.\nI, finalment, una tercera fase on es procedeix a sancionar i retirar els vehicles mal aparcats, si s’escau.\nPosteriorment, agents de la Guàrdia Urbana i vigilants de l’ÀREA comproven que les infraccions no es tornin a produir. La campanya busca recuperar les voreres pels vianants perquè siguin espais segurs per als seus desplaçaments i a la vegada fomentar que aquests vehicles aparquin correctament en calçada, en aparcaments subterranis o en voreres senyalitzades o en el cas que no hi hagi senyal que ho prohibeixi, estacionar segons estableix l’ordenança si hi ha amplada suficient (oferint més de 3 metres lliures de pas a les persones que van a peu). La mesura reforça l’actuació que ja duu a terme habitualment la Guàrdia Urbana per garantir el compliment de la normativa a la ciutat.\nLa campanya “Ciutat de Vianants” es va iniciar al desembre del 2017 i des de llavors s’han fet un total d’11 intervencions de ciutat. Amb cada intervenció s’ha actuat sobre 10 punts de Barcelona on s’havia detectat una presència important de motos mal estacionades. La mesura es vol mantenir fins a final de mandat.\nSegons l’Ordenança de Vehicles i Vianants (Art.40), quan no hi hagi possibilitat d’aparcar en la calçada, i sempre que no hi hagi senyalització específica que ho prohibeixi, es pot aparcar en vorera només en les següents condicions:\nSi la vorera fa entre 3 i 6 metres d’amplada, es pot aparcar en paral·lel a la vorera (a un mínim de 0,5m del límit de la vorada) i entre els escocells, sense entorpir el pas de sortides de pàrquings, papereres, contenidors, i a un mínim de dos metres dels passos de vianants i les parades d’autobús. És imprescindible deixar 3 metres lliures de pas per a les persones que van a peu.\nSi la vorera fa més de 6 metres es pot aparcar en semibateria, sempre que hi hagi més de 3 metres lliures de pas.\nEstà prohibit accedir a voreres, andanes i passeigs amb la moto en marxa. L’accés s’ha de realitzar amb el motor parat i sense ocupar el seient. Únicament es podrà utilitzar la força del motor per salvar els desnivells de la vorera, sense accedir pels passos de vianants.\naparcament/ mobilitat/ motos/ Pla de Mobilitat Urbana (PMU) 2024/


Amina - Viquipèdia, l'enciclopèdia lliure\n(S'ha redirigit des de: Amines)\nPer a altres significats, vegeu «Àmina bint Wahb».\nLes amines són compostos orgànics que contenen nitrogen com a element clau en el grup funcional amina. Són derivats de l'amoníac i resulten de la substitució dels hidrogens de la molècula pels radicals alquil. Segons siguin substituïts un, dos o tres hidrogens, les amines seran amines primàries, amines secundàries o amines terciàries, respectivament.\nLes amines simples són aquelles en les que els grups alquil són iguals, com la dimetilamina CH3-NH-CH3 o la trietilamina (N(CH2-CH3)3). Les amines mixtes són les que aquests són diferents.\nLes amines aromàtiques són amines on l'àtom de nitrogen està connectat a un anell aromàtic, com en l'anilina.\nLes amines cícliques, són hidrocarburs cíclics que inclouen amines dins dels anells. Com per exemple en els anells no aromàtics; pirrolidina i piperidina o en els anells aromàtics; pirrol, piridina, pirimidina, purina, ...\n2.1 Amines aromàtiques\n3 Exemples d'amines\nAmina aromàtica (anilina)\nAmina cíclica (piperidina)\nAmina cíclica aromàtica (piridina)\nCom a conseqüència dels processos de degradació, les proteïnes es descomponen donant lloc a diferents amines. Per exemple, la 1,5-pentanodiamina (cadaverina), l'escatol (un compost heterocíclic), la 1,4-butanodiamina (putrescina), etcètera.\nLes amines són compostos molt polars. Les amines primàries i secundàries poden formar ponts d'hidrogen. Les amines terciàries pures no poden formar ponts d'hidrogen, no obstant això poden acceptar ponts d'hidrogen amb molècules que tinguin enllaços O-H o N-H.\nCom el nitrogen és menys electronegatiu que l'oxigen, l'enllaç N-H és menys polar que l'enllaç O-H. Per tant, les amines formen ponts d'hidrogen més febles que els alcohols de pesos moleculars semblants.\nLes amines primàries i secundàries tenen punts d'ebullició menors que els dels alcohols, però majors que els dels èters de pes molecular semblant. Les amines terciàries, sense ponts d'hidrogen, tenen punts d'ebullició més baixos que les amines primàries i secundàries de pesos moleculars semblants.\nl'anell aromàtic present en aquestes amines, redueix la basicitat de l'amina, en un grau que depèn dels seus substituents. La presència d'un grup amino, al mateix temps, incrementa molt la reactivitat de l'anell aromàtic, a causa d'una reacció de cessió d'electrons. La reacció de Goldberg és una reacció que inclou amines aromàtiques.\nEls aminoàcids són un tipus d'amines. Contenen un grup amino i un grup carboxil enllaçats al mateix àtom de carboni. Els aminoàcids s'enllacen entre si a través d'aquests dos grups donant un enllaç amida formant les proteïnes. En un extrem queda un grup amino terminal.\nCom a conseqüència dels processos de degradació, les proteïnes es descomponen donant diferents amines. Per exemple, la 1,5-pentadiamina (cadaverina), l'escatol (un compost heterocíclic), la 1,4-butadiamina (putrescina), etcètera.\nEls alcaloides són compostos complexos que es troben en les plantes i contenen grups amina. Alguns exemples són la morfina, la nicotina, etc.\nAlgunes amines són biològicament importants. L'adrenalina, la noradrenalina, la mescalina, etc., són compostos similars anomenats β-feniletilamines. Les sulfamides contenen un grup amino i són compostos que afecten als bacteris, però no en ser humà, a causa del fet que inhibeixen a l'enzim responsable de la síntesi d'àcid fòlic, necessari per als bacteris. El neurotransmissor GABA (àcid 4-aminobutanoic) també conté un grup amino. Per altra banda, alguns derivats de l'àcid p-aminobenzoio s'empren com a anestèsics.\nEs troben amines secundàries en alguns aliments (carns i peixos) o en el fum del tabac. Aquestes amines poden reaccionar amb nitrits (presents en conservants emprats en l'alimentació i en plantes, procedents de l'ús de fertilitzants) donant N-nitrosamines secundàries, que són carcinògenes.\nLes amines, com el NH3, tenen una estructura piramidal amb 3 enllaços sp³ i un parell d'electrons no compartits. Per tant, els orbitals presenten hibridació sp³ i estan dirigits cap als vèrtexs d'un tetraedre.\nLes amines, aromàtiques tenen una estructura trigonal plana, i els orbitals presenten una hibridació sp2\nLa presència d'un parell d'electrons lliures dona a les amines propietats físiques i químiques particulars.\nNH2 - CH3\tMetilamina o aminometà\nCH3-NH-CH3 Dimetilamina o metilaminometà\nCH3-CH2-NH-CH2-CH2-CH3\tEtilpropilamina o etilaminopropà\nN (CH2)3 Trimetilamina o dimetilaminometà\nN (CH3) (CH2-CH3) (CH2-CH2-CH3) Metiletilpropilamina ó metiletilaminopropà\nObtingut de «https://ca.wikipedia.org/w/index.php?title=Amina&oldid=27707769»


Es mantenen les jornades gastronòmiques “Menorca en el Plato” - Foodies on Menorca\n2 juny, 2020 7 juny, 2020 - per Bep Al·lès - Deixa un comentari\nL’Associació Menorquina de Cafeteries, Bars i Restaurants de Menorca, adherida a PIME Menorca, dóna continuïtat al calendari de jornades gastronòmiques que organitza anualment aquesta associació amb la celebració de “Menorca en el Plato” que es porta a terme amb la col·laboració de la Fundació Foment de Turisme de Menorca i el Consell Regulador de Denominació d’Origen Formatge Mahón Menorca des del seu inici.\nLes jornades gastronòmiques “Menorcaen el Plato” compleixen ja la seva setena edició consecutiva, i tan sols s’han retardat unes setmanes de la data inicial prevista a causa de la declaració de l’estat d’alarma.\nDonades les difícils circumstàncies que viu tot el sector empresarial de Menorca arran de l’estat d’alarma pel Covid-19, aquesta Associació vol donar la màxima visibilitat i normalitat als establiments de restauració que han reiniciat la seva activitat o ho faran en breu.\nPer això s’ha continuat treballant per mantenir les jornades i poder-les reprendre una vegada la desescalada i l’avanç de les fases ho permetessin per la situació sanitària en la qual es trobi Menorca.\n“Menorca en el plato” tindrà lloc de divendres dia 26 de juny a el diumenge 5 de juliol de 2020. Durant 10 dies consecutius com cada any.\nAquest any s’han sumat nous col·laboradors per a suport a aquesta iniciativa, reforçant l’aposta arriscada que ha realitzat l’Associació i els bars i restaurants de Menorca per seguir promocionant l’illa com a destinació turística consolidada, i posar en valor la nostra gastronomia i el producte local.\nPer això aquest any comptem també amb la col·laboració de Baleària, Made in Menorca a través de la Conselleria d’Economia de l’CIMe, foodies on Menorca, l’Associació de Periodistes i Escriptors Gastronòmics de Balears, entre d’altres entitats que esperem que es vagin sumant a l’esdeveniment.\nMenorca aquest any va passar a formar part de la Plataforma Regió Gastronòmica Europea, per això seguir divulgant la gastronomia menorquina i el producte local a hores d’ara és d’especial importància també.\nAmb l’objectiu de fomentar la gastronomia menorquina i tenir un producte gastronòmic atractiu per donar a conèixer els plats típics i els productes característics de l’illa es va a dur a terme la 7a Edició de “Menorca en el Plato”. Després de la gran acceptació obtinguda per residents, visitants i turistes a les sis edicions anteriors.\nEl missatge sobre la campanya és molt clar i directe perquè resulti atractiu, sota l’eslògan: “Degusta els sabors típics de Menorca”. S’ofereix un menú a un preu especial, complert i de qualitat.\nEn les properes setmanes s’anirà ampliant la informació al portal www.gastronomiamenorca.org, restaurants participants, menús, entre d’altres aspectes. En aquesta ocasió serà imprescindible reservar taula per evitar aglomeracions, de manera que es farà especial incidència de la importància de trucar i reservar en tota la publicitat de l’esdeveniment que es realitzi.\nEls establiments de restauració estan adequant les seves instal·lacions i formant a el personal per complir amb les mesures higièniques preventives establertes en els protocols i guies en relació a el sector sobre el COVID-19.\nSeguir sent una destinació considerat segur és vital per iniciar l’arribada de turisme interilles, amb la península i internacional que mantinguin unes condicions sanitàries similars a les nostres.\nMenorca en el plato, una volta per la gastronomia menorquina fins el 5 de juliol\nArticle anterior Fruites i fruiters de Menorca: Pomes de randa\nSegüent article Del blat i les farines a Menorca


JARC-COAG rebutja l’augment del 0,6% de les plantacions de vinya proposat pel Ministeri d’Agricultura per al 2016 | agropres\nJARC-COAG rebutja l’augment del 0,6% de les plantacions de vinya proposat pel Ministeri d’Agricultura per al 2016\nPosted on gener 27, 2016 by agropres\nAbans de l’1 de febrer, el Ministeri d’Agricultura ha de publicar oficialment la resolució sobre el percentatge d’autoritzacions de noves plantacions de vinya per 2016. JARC, organització agrària catalana integrada a COAG, rebutja l’augment de 0,6% (prop de 6.000 hectàrees) fixat pel MAGRAMA. Des d’aquestes dues organitzacions es defensa un mínim increment del 0,2% (1.900 hectàrees), orientat principalment als joves agricultors professionals, amb l’objectiu d’incentivar el relleu generacional en el sector.\nL’organització ha demanat al Ministeri màxima prudència davant el nou sistema d’autoritzacions de plantació de vinya ja que no coneixem la dinàmica que mantindrà el sector ni l’impacte de les noves autoritzacions. A més, lamenten que els criteris marcats pel Ministeri d’Agricultura per establir la prioritat en la concessió de noves autoritzacions penalitzin als viticultors professionals, especialment als joves.\nLa normativa vigent dóna prioritat en la concessió d’autoritzacions de plantació a menors de 40 anys que no tinguin vinyes al seu nom. Per JARC i COAG “és especialment injusta la situació que pateixen els agricultors joves, perquè d’una banda se’ls obligava a comptar amb certa quantitat de vinya per rebre les ajudes de Primera Instal·lació (incorporació), però després el nou sistema els penalitza a l’hora de rebre noves autoritzacions si prèviament tenen vinyes al seu nom”.\nEl context no convida a un creixement desordenat:\nImpacte de la reconversió a emparrat i en regadiu. La superfície reestructurada amb reconversió a emparrat i regadiu, incrementa de mitjana el rendiment en uns 40 hl/ha. Es preveu que entrin en producció des de 2016 a 2021 unes 130.000 has acollides als plans de reestructuració i reconversió entre els anys 2013 i 2018, la qual cosa incrementarà el potencial de producció en uns 500.000 hl. A Catalunya l’emparrat està molt més generalitzat, però és evident que el que passi a altres zones productores de l’Estat, afectarà la pressió sobre l’oferta global.\nImpacte dels drets de plantació que caduquen. Actualment hi ha 68.051 has de drets que aniran caducant en els propers 8 anys, pel 2016 està previst que expirin 14.748 has (un 22% dels drets totals) i per a l’any 2017 caducaran 10.844 has (un 16% dels drets totals). Entenem que un bon nombre d’aquests drets o la majoria d’ells acabarà transformats en autoritzacions i plantats amb vinya ja que són superfícies que poden acollir-se a les ajudes a la reconversió del vinya i no es deixarà expirar el seu període de validesa en un nombre tan significatiu com fins ara.\nVeremar “a pèrdues” en algunes zones de l’Estat espanyol. Excepte en determinades Denominacions d’Origen, com seria el cas de Catalunya, les explotacions vitícoles tenen la rendibilitat molt compromesa. En les últimes campanyes han sofert unes significatives caigudes de preus del raïm per vinificació, en alguns casos superiors al 20%. L’últim estudi econòmic del MAGRAMA1 sobre el sector Vitivinícola del 2014 (que no inclou Catalunya), recull unes pèrdues de 22.000 euros en un explotació tipus a Espanya, (- 427€/hectàrea). Aquesta situació sortosament no és la tònica dominant a Catalunya, malgrat que els costos de producció han augmentat molt, i algunes explotacions poden estar també per sota del llindar de rendibilitat.\nMés exportacions però a baix preu. Segons un informe de l’Observatori Espanyol del Vi, l’any 2014 les exportacions espanyoles, en vins i mostos, foren les més econòmiques de tots els principals països exportadors a nivell mundial, amb una mitjana d’ambo prou feines d’1,11€/l, cotitzacions fins i tot per sota dels països productors emergents de l’Hemisferi Sud.\n« ASAJA fixa les directrius a seguir per a presentar-se a les eleccions agràries a Catalunya del proper 28 de febrer UP alerta de la forta afectació que pot tenir la sequera en els conreus per la manca de pluges i les altes temperatures »


La narració sempre podrà defensar-se sola | Homo Narrans\nLa narració sempre podrà defensar-se sola\n29 Mai, 2018 ~ HN\nNo estic defensant l’art que practico. La novel·la, la narració d’històries en general, sempre podrà defensar-se sola. […]\nLa narració d’històries pot defensar-se sola. És cert això? Han estat els censors tan ineficaços segle rere segle? Doncs sí. Són ineficaços perquè en establir les normes que els relats no poden transgredir, i en fer complir aquestes normes, no se n’adonen que el caràcter ofensiu dels relats no rau en el fet que transgredeixin normes concretes, sinó en la seva capacitat per a crear i alterar les seves pròpies normes. […] Perquè (i estic parodiant un xic aquesta postura) un relat no és un missatge amb un embolcall, un embolcall retòric o estètic. No és un missatge més un residu; on el residu i l’art amb el qual el missatge està recobert pel residu formen la temàtica de la retòrica o l’estètica, o bé l’apreciació literària. A les històries no hi ha afegits. No es composen d’una cosa a la qual s’hi afegeix una altra, missatge més vehicle, subestructura més superestructura. Al teclat amb què s’escriuen, la tecla + no funciona. Sempre hi ha una diferència; i la diferència no és una part, la part que queda enrere després de la subtracció. La tecla – tampoc funciona: la diferència ho és tot.\nLa narració d’històries (deixin que em repeteixi, àdhuc a risc d’avorrir-los) no és una forma de fer que els missatges siguin, com es sol dir, ‘efectius’. La narració d’històries és una altra [another] forma de pensar, una forma altra de pensar [an other mode of thinking]. És més venerable que la història, tan antiga com l’escarabat. Com els escarabats, les narracions es poden consumir. Només cal arrencar-los les ales i tirar-hi un xic de sal. Són nutritius, fins a cert punt, tot i que si el que de veritat vols és nutrició, probablement la buscaràs a una altra banda. Els escarabats també es poden colonitzar. Pots atrapar-los amb una trampa per a escarabats, criar-los (amb gran facilitat), concentrar-los en granges d’escarabats. Pots enfilar-los amb agulles de cap i posar-los en vitrines, etiquetats. Pots fer servir les seves ales per a cobrir les pantalles dels llums. Pots realitzar diminutes disseccions del seu sistema respiratori, pots tenyir-los, fotografiar-los, emmarcar-los i penjar-los de la paret. Pots, si vols, assecar-los, polvoritzar-los i barrejar-los amb explosius d’alta potència i transformar-los en bombes. Pots fins i tot fer-ne relats, com va fer Kafka, tot i que això és molt difícil. Una de les coses que, segons sembla, no pots fer, és eradicar-los. Es reprodueixen, com diu el trop, com a mosques, i en les circumstàncies més difícils. Es desconeix per quin motiu són a la terra, la qual, probablement, seria un lloc més agradable (i, sens dubte, més fàcil d’entendre) sense ells. Es diu que seguiran aquí quan nosaltres, i tots els nostres artefactes, haguem desaparegut.\nD’això se’n diu paràbola, una forma cultivada per grups marginals, grups que no tenen lloc en els corrents dominants, en la trama principal de la història, perquè és difícil determinar què és el que vol dir.\nAl final, segueix havent-hi una diferència entre un escarabat i un relat, i la diferència segueix essent-ho tot.\nJ. M. Coetzee, “The Novel Today”, Upstream , vol. 6, 1988, pàgs. 3-4\nIl·lustració inspirada en el dibuix d’un rinoceront de la cova de Chauvet, França\nPublicat a Contar, Erudició occidental, Poder de les històries\tContarErudició occidentalPoder de les històries\n< Previous Cada persona té la seva manera de pensar\nNext > Narradors de lloguer a l’antiga Rússia


Fem Sant Andreu exigeix al Govern PSC Cs que compleixi I'acord amb la coalició i executi la renovació deis parcs infantils - Llobregat Digital\nFem Sant Andreu exigeix al Govern PSC Cs que compleixi I'acord amb la coalició i executi la renovació deis parcs infantils\nDijous, 11 de novembre de 2021 - 15:00h\nAquesta va estar pactada en I' exercici del 2021 amb un valor de 180.000 €.\nA menys de dos mesos de finalitzar l'any, encara no s'ha executat cap renovació deis equipaments infantils, així com també dubten “que s'hagi utilitzat l' increment del 43% a la partida de manteniment jocs infantils.”\nLa coalició municipalista de Fem Sant Andreu, ha elaborat un informe sobre l'estat deis pares infantils del municipi. La motivació era copsar en fets objectius i demostrables, el sentiment deis ciutadans i ciutadanes al carrer, “que els equipaments infantils estan abandonats pel govern municipal del PSC i Cs, i hem analitzat 34 pares on en 33 hi ha jocs infantils.”\nL'informe conclou que els parcs infantils de Sant Andreu de la Barca “necessiten urgentment un pla de parcs infantils i zones d'esbarjo, que projecti la renovació de tots els equipaments infantils a la vio publica, el seu manteniment i la diversitat de jocs segons I' evolució/previsió demogràfica de cada zona.”\nVistes les conclusions d’aquest informe, el Grup Municipal de Fem Sant Andreu, en el ple ordinari d’octubre celebrat el passat dijous 28 d’octubre del 2021, va presentar una moció sobre els parcs infantils que volen a Sant Andreu de la Barca.\nAquesta moció anava encaminada a aplicar una mirada de futur i estratègica “sobre la renovació d’aquest espais, i pal•liar aquesta manca de manteniment per part de l’Ajuntament.”\nLa moció va estar rebutjada amb els vots en contra dels grups municipals PSC (10) i Ciudadanos (3), Podemos (2) i Fem Sant Andreu (6) van votar a favor.


Robredo cau a la fase prèvia de Roland Garros la mateixa setmana que trenca la mala ratxa sense guanyar un títol ATP - Garrotxa Digital\nComentaris tancats a Robredo cau a la fase prèvia de Roland Garros la mateixa setmana que trenca la mala ratxa sense guanyar un títol ATP\nEl tennista Tommy Robredo no ha pogut superar la fase prèvia de Roland Garros, la competició més important en terra batuda del món. Malgrat això, Robredo ha pogut trencar aquesta setmana una llarga ratxa sense guanyar un títol: l’olotí es va proclamar diumenge com a nou campió del torneig challenger de Lisboa.\nFeia cinc anys que Tommy Robredo no aconseguia aixecar un títol ATP sobre una pista de tennis. L’últim que va guanyar l’olotí va ser al torneig croat d’Umag, l’any 2013. Després de múltiples lesions, que l’han impedit mantenir amb regularitat la seva carrera, Robredo ha tornat a somriure per una victòria en una final: el tennista es va imposar diumenge al torneig ATP de Lisboa, a Portugal, on va disputar el duel definitiu contra el xilè Christian Garín per un resultat de 3 a 6, 6 a 3 i 6 a 2. Amb aquesta victòria, Robredo es va endur el 18è títol de la seva trajectòria, que va celebrar amb una gran efusivitat. Això sí, el desgast acumulat en el torneig portuguès ha impedit que l’olotí pogués mantenir una ratxa victoriosa; aquest dimarts, Robredo ha caigut eliminat del torneig més important del món en terra batuda: Roland Garros. El tennista ha caigut a la fase prèvia de la competició contra Simone Bolelli, número 130 del món, per un doble 6 a 4. Amb els resultats aconseguits aquesta darrera setmana, Tommy Robredo ha pujat fins al lloc 168 de l’ATP, entrant de nou entre els 200 millors del rànquing mundial de tennistes professionals.


Els altres Rosaledes de Florensa | BonDia Diari digital d'Andorra.\nProjecte per a la Caixa de Pensions per a la Vellesa i d'estalvis, firmat a quatre mans per Florensa i Brugal (1958) i del qual només en queda la torre de la cantonada; avantprojecte d'un 'hotel de muntanya' que s'havia de construir a Encamp (1956) i esbós original del Rosaleda: dues plantes, sense llucanes i amb façana arrebossada (1941).\nDc., 23/05/2018 - 03:10\nEls altres Rosaledes de Florensa\nA. Luengo / Il·lustracions: A. Florensa (Col·legi d'Arquitectes d'Andorra/Arxiu Florensa/Col·legi d'Arquitectes de Catalunya)\nDilmé segueix el rastre del 'pare' de l’oficina de Crèdit Andorrà a plaça Rebés i d’un segon hotel a Encamp que no es va arribar aixecar.\n“La gran atracció d’Encamp la constitueix l’hotel Rosaleda, a l’entrada del poble. És tan luxós, tan confortable com el Maurice parisenc, el Negresco de Niça i el Martínez de Canes. Paraula”. Amb aquesta contundència no gosaríem dir que hiperbòlica descrivia el 1958 Lluís Capdevila, que d’hotels en sabia una mica, la primera i més coneguda obra andorrana de l’arquitecte Adolf Florensa (Lleida, 1889-Barcelona, 1968), epígon del noucentisme català. L'havia projectat el 1941 per encàrrec de Joan Puigsubirà, i la història l’hem anat explicant des que l’executiu va decidir restaurar-lo per instal·lar-hi la seu del ministeri de Cultura, feliç esdeveniment es produirà la tardor de l’any que ve.\nMesos enrere en vam parlar per última vegada amb ocasió de la monumental volta catalana que l’equip que dirigeix Enric Dilmé ha aixecat a l’annex de l’edifici, en subtil homenatge a una solució constructiva que Florensa va prodigar al Rosaleda. El mateix Dilmé ha reconstruït ara la trajectòria andorrana de l’arquitecte en un nou article d’aquesta sensacional enciclopèdia de l’arquitectura local del segle XX que publica per capítols al seu blog.\nDoncs bé, Rosaleda de banda, resulta que Florensa va projectar altres dos edficis ben singulars. Un d’ells segur que el coneixen: l’oficina actual de Crèdit Andorrà a la plaça Rebés de la capital, a l’època Caixa de Pensions per a la Vellesa i Estalvis, a quatre mans amb Josep Brugal –autor per cert de l’ampliació de l’arxiprestal de Sant Esteve– i que a banda de deixeble va ser company de despatx barceloní de Florensa.\nSom al 1959, i Dilmé n’ha exhumat al Col·legi d’Arquitectes una estupenda perspectiva on es distingeix perfectament l’estructura de l’edifici, que segueix -diu- l’esquema dels immobles que l’entitat bastia per tot Catalunya, sovint buscant solars en cantonada. Segons Dilmé, “una potent torre en l’angle articulava el conjunt, presidit per l’escultura de l’Estalvi [avui inexistent]. La composició clàssica de base, cos i remat es manifesta amb tres franges perfectament marcades amb materials cada vegada més lleugers: granit, arrebossat i fusta”. A diferència del joc d’obertures amb arcs de mig punt o rebaixats del Rosaleda, Florensa va optar per l’“estricta repetició d’un sol model de finestres, rigorosament alineades en eixos verticals per buscar una apariència més sòlida i institucional”.\nHotel amb telefèric\nLa “potent torre de la cantonada”, en fi, és pràcticament l’únic que s’ha conservat intacte del projecte original. Però encara menys conegut que l’antiga seu de la Caixa és un hotel de muntanya, encàrrec també de la família Puigsuibrà i que de nou s’havia d’aixecar a Encamp. Era el 1956, i Florensa el va arribar a esbossar amb un detall considerable i una estètica –diu Dilmé– “marcadament alpina i allunyada dels referents urbans del Rosaleda”, amb “revestiments de fusta als pisos superiors, baranes mab creus de sant Andreu i aparatoses xemeneies que buscaven complir amb el títol del projecte: hotel de muntanya”. L’establiment incorporava de forma intensiva els complements que al Rosaleda havien semblat dignes del Negresco i del Martínez –ascensors, bany i telèfon– i com a ganxo turístic hi van incloure un telefèric. L’hotel no va passar dels plànols però Pere Puigsubirà “va persistir en la idea del telefèric fins a fer-lo realitat, connectant Encamp amb el llac d’Engolasters”.\nI acabarem, és clar, amb el Rosaleda, la gran obra andorrana de Florensa. Dilmé també n’ha exhumat suculentes novetats. D’entrada n’ha localitzat el full d’encàrrec, datat el 20 de maig del 1941, i considera plausible que s’acabés de construir el 1943, tal com diu a la façana. La sorpresa salta amb els esbossos que ha localitzat, segons els quals Florensa havia projectat “un únic volum compacte i exempt, de planta rectangular, amb semisoterrani, planta baixa, dues plantes i cap de casa”.\nCom veuen, sensiblement diferent del que coneixem. Proposa Dimé que les ampliacions –l’annex de la cuina, i el garatge– es van anar projectant sobre la marxa, com també una tercera planta, amb la característica tirallonga de llucanes a banda i banda del llosat que s’ha recuperat en l’última restauració. També es va repensar Florensa –o potser Puigsubirà– la façana de les plantes superiors, que inicialment s’havia projectat llisa, “possiblement amb panys arrebossats i pintats”, i que finalment es va deixar amb pedra vsita amb una única excepció: la terrassa lateral que dona sobre del garatge.\nL'article sencer de Dilmé, aquí:\nNo se'l perdin.


Notícies - La UE vol que el Marroc exclogui les aigües del Sàhara de l'acord pesquer\nel 17/nov/10 Raquel Ligero Societat PDF\nLa Unió Europea (UE) treballa perquè l'acord pesquer amb el Marroc exclogui les aigües del Sàhara Occidental, ja que segons la llei internacional aquestes no estan considerades marroquines. L'eurodiputat santcugatenc, Raül Romeva, critica que en aquest conflicte prevalguin els interessos comercials de l'Estat espanyol i del francés davant dels drets humans i dels principis fundacionals de la UE.\nL'acord signat entre la UE i el Marroc el 2006 passat autoritzava els països a pescar en les seves aigües, respectivament. El Marroc va negociar com a aigües pròpies les que corresponen al Sàhara Occidental quan, segons la llei internacional, aquestes no pertanyen a territori marroquí. En aquest sentit, la UE està treballant perquè el Marroc elabori uns informes on es demostri que l'acord no repercuteix negativament en els interessos sahrauís. No obstant això, l'eurodiputat santcugatenc, Raül Romeva, reivindica una altra solució: excloure de manera explícita les aigües de territori sahrauí. Són paraules a Cugat.cat.\nNo es tracta que el Marroc enviï un informe, sinó que pregunti als sahrauís si volen formar part de l'acord.\nRomeva ha instat la UE a utilitzar com a exemple en les negociacions amb el Marroc el precedent de l'acord que té amb els EUA, on s'exclou el territori marítim del Sàhara Occidental. El problema, tal com apunta l'eurodiputat santcugatenc, són els interessos comercials que tenen països com l'Estat espanyol i el francès, que els interessa mantenir les aigües sahrauís perquè 'és on hi ha més pesca'.\nS'estan barrejant moltes coses. L'essencial és que un país amb el qual tenim interessos comercials que està vulnerant els drets humans i els principis fundacionals de la UE.\nRomeva ha explicat que el problema de fons de la UE és que hi ha massa interessos que fan que hi hagi opinions molt diverses sobre el conflicte dins la institució.


Tàrrega inicia la restauració dels bancs de fusta del municipi – Comarques de Ponent\nTàrrega inicia la restauració dels bancs de fusta del municipi\nL’Ajuntament de Tàrrega ha iniciat aquesta setmana els treballs de restauració dels bancs de fusta del municipi. En total, es preveu la millora d’un centenar d’aquests elements de mobiliari urbà situats en diferents barris de la ciutat i en quatre pobles del terme: Altet, la Figuerosa, Claravalls i Santa Maria de Montmagastrell. Les tasques inclouen també els 225 metres lineals del perímetre de bancs que envolten la plaça del Carme. La intervenció respon al resultat del primer procés de pressupostos participatius desenvolupat a la capital de l’Urgell, en què la restauració dels bancs de fusta va ser la cinquena proposta més votada. El consistori ha adjudicat la realització del projecte a l’empresa Provial SLU per un import de 25.712 euros (IVA inclòs).\nLa restauració es fa de forma artesanal: els operaris desmunten els bancs peça a peça per procedir després a arranjar, polir i repintar in situ els taulons de fusta. Aquest mobiliari urbà lluirà així de nou amb tot el seu esplendor, contribuint a fer uns espais públics més acollidors i agradables. Les tasques, coordinades per la Regidoria d’Urbanisme, se centren aquests dies a la plaça de Rafael Casanova (vegeu fotografia).\nAltres projectes més votats als pressupostos participatius, i ja executats, són l’arranjament dels parcs infantils, la instal·lació de jocs adaptats i inclusius, i la dotació d’un street-workout al Parc Esportiu (mobiliari urbà per fer activitat física a l’aire lliure). El regidor de Participació, Carlos Vílchez, ha subratllat que “els projectes escollits per la ciutadania s’han anat materialitzant durant els últims mesos” i ha recordat que “es tracta d’iniciatives que contribueixen a fer una ciutat més confortable i inclusiva per a l’ús dels veïns i veïnes”.


Les obres al Trabucador, aturades pel coronavirus | Diari de Tarragona\nLes obres al Trabucador, aturades pel coronavirus\nEl Ministeri emet una resolució de suspensió temporal i la Ràpita demana que els treballs es reinicien tan aviat com siga possible\n20 de Marzo de 2020 - 12:50 hs\nImatge de principis de març, amb una nova llevantada que trencà novament la barra. FOTO: JOAN REVILLAS\nLes obres que havien de començar aquesta setmana a la barra del Trabucador, partida pel temporal Glòria del passat mes de gener i per un seguit de llevantades posteriors, estan aturades a causa de la crisi pel Covid-19.\nAixí ho ha confirmat al Diari el cap provincial a Tarragona del servei de Costes del Ministeri, Antoni Espanya. «Aquest passat dilluns es va emetre una resolució de suspensió temporal de les obres arran de la crisi, per no exposar les empreses adjudicatàries i el personal de l’administració a riscos i per evitar focus», detalla Espanya. «S’ha suspès totes les obres a la resta de la demarcació de Tarragona, no sols al Trabucador, fins que es revise la situació d’Estat d’Alerta».\nAquest està sent un any especialment dur per a la costa del delta de l’Ebre, ja que, després del temporal Glòria del passat mes de gener, tot i que molt menors, s’han succeït un parell de llevantades més. La barra del Trabucador va tornar a trencar-se a principis de març, després que l’empresa Infosa, que treballa a les Salines de la Trinitat, treballés passat el Glòria per tornar a unir el camí amb la Punta de la Banya. A més, la propera setmana s’espera una nova llevantada.\nL’alcalde de la Ràpita, Josep Caparrós, malgrat comprendre l’aturada de les actuacions per la crisi del Covid-19, ha lamentat que encara no arribe aquesta obra tan necessària i «tan urgent» per al Trabucador i espera que es reactive tan aviat com siga possible.\nCinco muertos por coronavirus y 195 contagios en 24 horas


Guies del Barcelona Guide Bureau visiten Reus en una jornada de formació | Reusdigital.cat diari de Reus. Notícies i actualitat del Camp de Tarragona\nD'aquesta manera, han pogut conèixer de primera mà l'oferta turística de la ciutat\nImatge del grup participant\nUna vintena de guies de l’empresa Barcelona Guide Bureau han visitat la ciutat de Reus aquest dimarts en el marc d’una jornada de formació. D’aquesta manera, l’Agència Reus Promoció va realitzar una visita tècnica adreçada especialment a un col·lectiu de guies professionals de Barcelona, amb l’objectiu de donar-los a conèixer de primera mà l’oferta turística de la capital del Baix Camp.\nAl llarg de l'any, abans de començar la temporada turística realitzen tot un seguit d’accions formatives i de reciclatge. En aquesta ocasió, han decidit visitar la ciutat de Reus per aprofundir els seus coneixements sobre Antoni Gaudí i el Modernisme.\nA través d'aquesta jornada de formació continua, i amb el coneixent 'in situ' dels indrets, aquest equip de guies pretén donar la màxima qualitat en els seus serveis, i poder ampliar i recomanar altres itineraris que des de Barcelona ciutat es poden oferir. Avui dia, Barcelona Guide Bureau es una agència de viatges especialitzada en tot tipus de visites a la ciutat de Barcelona i excursions per Catalunya.\nAixí doncs, aquesta jornada de formació s'emmarca dins de les accions de promoció de l'Agència amb la intenció de donar a conèixer la nostra ciutat al col·lectiu de guies i professionals del món de turisme per que aquests puguin ser prescriptors de primera mà de la nostra ciutat.\nPer aquesta jornada l'Agència ha programat una visita al Pavelló 6è del Institut Pere Mata, la Casa Navàs i el Gaudí Centre entre d'altres. Els guies han conegut de primera mà la ciutat de Gaudí, tot realitzant una passejada per els principals indrets vinculats a la seva vida, per tal de poder-ne fer referència a les visites que ells realitzen a Barcelona, alhora que han rebut documentació en general de la ciutat i de la 'Ruta del Vermut'.


L'AFA de l'Institut La Sagrera Sant Andreu denuncia manca d'ordinadors | L'Exprés de Sant Andreu\n“Creiem que aquesta situació representa un greuge comparatiu amb la resta d’alumnat de quasi la totalitat d’instituts de la ciutat de Barcelona, on ens consta que sí que han gaudit d’aquesta dotació d’equipament informàtic”, denuncia l’AFA. En aquest sentit, les famílies agraeixen “l’esforç” que ha fet l’equip docent perquè l’alumnat no es veiés perjudicat en el seu procés d’ensenyament i aprenentatge. Tanmateix, conclouen que els 25 ordinadors que tenien disponibles no han sigut pas suficients per cobrir les necessitats dels 270 estudiants.\n“És de preveure que, si no es fa res abans d’acabar el curs, aquesta situació es farà més insostenible, perquè el curs vinent ja no faltaran 90 ordinadors, sinó 180 per al conjunt d’alumnes de 3r i 4t de l’ESO”, avança l’AFA. Un equipament que esperen que estigui al centre educatiu abans del 7 de setembre per tal que els adolescents “puguin gaudir d’una escolaritat en igualtat d’oportunitats”.\nPer últim, cal tenir en compte que les tres línies de l’Institut Sagrera-Sant Andreu han nascut i mantenen el seu projecte educatiu entre barracons, a l’espera que les administracions arribin a un acord per iniciar la construcció de l’edifici definitiu al triangle ferroviari. De fet, aquest passat mes de febrer l’AFA del centre de secundària ja va emetre un primer comunicat envers la preocupació per la manca de mòduls de cara al curs vinent.\nTags: Educacióensenyamentinstitutinstitut sant andreu - la sagreramaterial escolar\nPere Vicenç ha dit:\n12 de juny del 2022 a les 10:25 am\nL’Institut Vapor del Fil està igual, Sagrara Sant Andreu no son els únics… pero pel nostre Institut la lluita consisteix en tenir un espai digne i d’acord al projecte educatiu. Estem confinats en uns barracons de mes de 15 anys que Sagrera Sant Andreu va deixar per petits… es una vergonya\nNotícia anterior Notícia anterior: Sense trens dissabte a l’estació de Sant Andreu Comtal\nNotícia següent Notícia següent: Lúa Coderch i Rein Jelle posen llum a la foscor de Weerasethakul


Intel·ligència artificial per millorar el diagnòstic de la COVID-19 – Barcelona Salud\nUtilització de l’eina al Servei d’Urgències\nUn equip multidisciplinari de l’Hospital del Mar ha liderat un projecte per desenvolupar una nova eina d’intel·ligència artificial que doni suport als metges d’urgències en el diagnòstic dels pacients amb infecció pel coronavirus SARS-CoV-2.\nL’algoritme s’ha desenvolupat utilitzant més de 6.000 radiografies de pacients de l’Hospital, i té una fiabilitat de més del 80%.\nEl projecte s’està incorporant al sistema informàtic de tots els centres del Parc de Salut Mar, i els professionals sanitaris hi tenen accés de forma ràpida i senzilla. La seva posada en marxa arriba, com explica el Dr. Hardy-Werbin, “en un moment fonamental, amb un increment de casos no-COVID-19 a urgències, per la qual cosa, disposar d’aquesta eina ens serà molt útil per poder gestionar cada pacient i adreçar-lo al circuit indicat per a la seva patologia”. L’eina pot, tan aviat com es realitza la radiografia de tòrax i s’introdueix al sistema, dictaminar amb un elevat nivell de fiabilitat si el pacient té o no signes radiològics de COVID-19. El diagnòstic, però, es complementa amb les altres eines diagnòstiques, com ara els tests PCR. El Dr. Jose Maria Maiques, cap del Servei de Radiologia i també implicat en el projecte, va una mica més enllà i comenta que, “a més de descartar l’afectació radiològica per COVID amb una bona fiabilitat, per als casos que sí que siguin positius, servirà de base per al desenvolupament de models que, analitzant la informació digital oculta a l’ull humà, aportin informació de valor pronòstic en la malaltia com, per exemple, la necessitat de ventilació mecànica o de resposta a tractament. És el que es coneix com a Radiòmica i que, de la mà de la intel·ligència artificial estarà cada vegada més present en el diagnòstic per la imatge”.\nAquest projecte s’insereix dins l’aposta de l’Hospital del Mar per la transformació digital, la integració de disciplines i el treball conjunt per a la millora del diagnòstic, amb l’objectiu d’assolir una atenció a mida de cada pacient. La Fundació Barcelona Salut participa en la difusión d’aquesta eina que utilitza la Intel.ligència artificial.


Penya-segats vora el mar\nLa ruta a cala Calella és d’una bellesa espectacular. Es tracta d’una ruta molt entretinguda i variada que transcorre per penya-segats amb vistes privilegiades a l'Estartit i la seva platja, a les Illes Medes, Roca Maura i a l’escarpada franja litoral. La ruta ens apropa fins a cala Calella per paratges escarpats i pedregosos propers a la franja litoral, a on coneixerem detalls de la seva singularitat. A la tornada recorrerem, ara ja per camins més còmodes, els garrigars i pinedes de pi blanc de la Muntanya Gran.\nIMPORTANT: Entre els 15 de gener i el 15 de juny, queda prohibit el pas a partir de Cala Calella i haureu de tornar pel mateix camí de l'anada. Els penya-segats que trobem a continuació de la Cala Calella són zona sensible d'espècies amenaçades.\nLongitut: 6.84 km\nDurada: 1h 57'


La MDA premia el capítol "Migracions", coproduït per l'Agenda Llatinoamericana - Notícies - Coordinadora d'ONG Solidàries\nLa MDA premia el capítol "Migracions", coproduït per l'Agenda Llatinoamericana\nLa Mesa per a la Diversitat en l'Audiovisual, del Consell de l'Audiovisual de Catalunya, ha premiat amb una menció especial el capítol "Migracions" del programa L'excusa, emès per CalellaTV.cat i produït per la Comissió de l'Agenda Llatinoamericana, de la Coordinadora d'ONG Solidàries, i Produccions MINNIM.\nEl jurat valora molt positivament l'aposta d'una televisió local per internet d'emetre el programa, i la riquesa del contingut i l'aprofundiment del capítol "Migracions". En destaca el missatge de sensibilització adreçat al públic en general sobre la realitat de convivència en la formació de les comunitats actuals i el fet de fer partícip el públic d'aquesta riquesa i debat. A més, posa de manifest que es tracta de com acollim les persones migrades, més que no pas de com s'integren.\nL'excusa és un programa que té per objectiu reflexionar sobre els pilars bàsics de la institució social. Davant continguts poc preocupats per la repercussió social del seu discurs o que subordinen els continguts a models consumistes i poc reflexius, el programa pretén ser un espai de diàleg estructurat en tres blocs que intenten mirar, jutjar i donar pautes d'actuació alternatives.


Wu Lei apunta a titular a Mestalla davant la baixa per lesió de Pablo Piatti\n3 min. Barcelona 12/02/2019 17:04\nDissabte a l’RCDE Stadium Rubi va repetir el mateix trident ofensiu que havia plantejat a l’Estadi de la Ceràmica la setmana anterior: Piatti per l’esquerra, Borja Iglesias en punta i Sergio García com a fals extrem dret, ja que el del Bon Pastor, tot i partir des de la banda, sempre acabava centrant la seva posició. El veterà davanter català ocupava el lloc de Baptistão, que va abandonar l’equip blanc-i-blau aquest gener per posar rumb al Wuhan Zall xinès i deixar una vacant lliure al front d’atac. Un dels que, a priori, s’hauria beneficiat més de la seva sortida era Piatti, que amb aquest moviment estava cridat a gaudir de força més minuts. Però la greu lesió al genoll, que l'obligarà a perdre’s la resta de la temporada, obre un nou escenari per a les ales ofensives de l’Espanyol, que afrontarà tota la segona volta sense dues peces importants per al seu esquema.\nEl tècnic maresmenc ha vist com a la crisi de resultats s'hi ha afegit una altra, de lesions: ja són set els problemes físics patits aquest 2019. La lesió de Piatti dona marge a l’entitat per inscriure un nou reforç, ja que, tal com exposa el codi 124 del reglament general de la RFEF, encara que el mercat de fitxatges estigui tancat, quan s’acrediti una lesió amb una durada superior als cinc mesos, la normativa permet fitxar un jugador, sempre que el nouvingut arribi lliure o bé procedent d’un club de la lliga espanyola. Mentre l’entitat estudia la viabilitat -condicionada, esclar, per l’estret marge de límit salarial- d’un nou reforç, Rubi treballa per trobar dos acompanyants per a Borja Iglesias, el jugador de la plantilla que acumula més minuts sobre la gespa: 2.290. El gallec, autor de 13 dels 34 gols blanc-i-blaus d’aquest curs (38%), necessita nous socis que l’ajudin a repartir la responsabilitat del gol.\nLa visita a Mestalla, un escenari de pes, pot conduir el tècnic blanc-i-blau a tornar a apostar per un esquema més conservador, com ja va fer a l’Estadi de la Ceràmica. 4-4-2 i 4-3-3, dues possibilitats amb múltiples variants. Qui sembla haver-se guanyat un lloc a l’onze és Wu Lei, que contra el Rayo va gaudir d’una hora de joc que va saber aprofitar prou bé: atreviment, punta de velocitat, capacitat per encarar i desbordar. El xinès és una peça que ha aportat aire fresc a l’equip i els rivals encara no li han pres la mesura. La seva velocitat el converteix en una opció atractiva per als passadors de l’equip, que sense Piatti, Baptistão i amb Hernán encara recuperant-se d’una lesió, troben a faltar elements capaços d’atacar els espais amb profunditat.\nAmb 35 anys, a Sergio García li comença a pesar l’acumulació de partits. Dues lesions musculars, al desembre i el gener, adverteixen que també necessita descans. El seu lloc podria cobrir-lo progressivament un Facundo Ferreyra que, amb minuts, vol recuperar la confiança que tenia a Ucraïna. Els dos fitxatges competiran contra el planter, ja que Javi Puado (407 minuts) i Melendo (1.134) també han demostrat ser dues opcions vàlides per cobrir les baixes en atac. La pilota ara és a la teulada de Rubi.\nPiatti diu adéu a la temporada per una greu lesió al genoll


Les petites coses que ara trobem a faltar\ndijous, 26 de març 2020 - 06:00h\nEl confinament per la Covid-19 ens deixa sense aquelles petites coses que abans gaudíem. | TarragonaDigital\nFa dues setmanes vaig obviar el coronavirus en el meu bitllet quinzenal, però després de tot el que estem vivint és impossible deixar passar el tema per segona vegada. Però no és fàcil. Les xifres que cada dia donem a les pàgines de TarragonaDigital són esfereïdores i se'm fa complicat dir alguna cosa que no em sumi als milions d'epidemiòlegs i cunyats del coronavirus que han sorgit en poques setmanes al nostre país.\nPrimer que tot enviar una forta abraçada a aquells que han perdut persones estimades i un reconeixement a tots els que treballen cada dia i que no poden estar confinats per tal que el món continuï, més menys, girant. Metges i tot el personal mèdic i sanitari, forces i cossos de seguretat, bombers, caixers i reposadores de supermercat, personal de magatzem, personals de la neteja, transportistes, forners i tot un llarg etcètera de treballadors, entre els quals s'inclou el meu germà.\nUna bona amiga em comentava abans d'escriure aquestes línies que podia parlar sobre el valor que tenen les petites coses que feiem abans del confinament i que ara trobem molt a faltar. I tenia tota la raó. Coses senzilles com sortir a caminar, anar al barri, dinar els diumenges a casa dels pares, veure els companys a la redacció, la visita de cada dissabte per dinar del meu germà, anar a la botiga de còmics, jugar a pilota amb el meu nebot, veure el futbol a la tele o anar al Nàstic i a l'ADT. Qui es podia imaginar que d'un dia per l'altre el món quedaria potes en l'aire i no podríem fer res d'això.\nMentre trobem a faltar aquestes petites coses, confinats a casa, teletreballem per explicar què passa cada dia a casa nostra des de TarragonaDigital, cada dia sortim a la terrassa a les vuit a aplaudir aquells que cuiden dels nostres malalts i, de tant en tant, gaudim amb les trucades i videotrucades d'aquells que estimem.\nTot això, amb el desig, cada dia més gran, que aquest malson de la Covid-19 acabi i que, entre tots, puguem començar a refer la nostra societat, passar els comptes que pertoquin i recuperar les nostres vides, omplint-les, de nou, d'aquelles petites coses que en aquests complicats moments trobem a faltar. Cuidem-nos i, sobretot, quedem-nos a casa aquells que podem fer-ho.\nEl coronavirus i la Mare de Déu, per Eva Fernández\nEL BITLLET | «Videojocs i confinament»


'La Fira de l'Avellana és l'esdeveniment culminant de l'estiu' | Diari de Tarragona\n'La Fira de l'Avellana és l'esdeveniment culminant de l'estiu'\nEns hem anat adaptant als canvis de la societat; en cas de no ser així, no hauria sobreviscut\n12 de Agosto de 2016 - 14:44 hs\nFrancesc Xavier Bonet, director de la 36a edició de la Fira de l´Avellana. Foto: alba mariné\n- La Fira de l’Avellana es celebra juntament amb la Fira de Sant Llorenç, que compta amb 417 anys d’història. Quina diferència hi ha entre les dues?\n- La Fira de Sant Llorenç antigament era una fira com totes les d’origen medieval. Va néixer de l’intercanvi econòmic entre productors agraris. Va ser als anys 80, coincidint amb una de les múltiples crisis de l’avellana, que es va voler aprofitar aquesta fira per donar un impuls als seus productors, i a partir d’aquí, i sense intenció de perdre els més de 400 anys d’història de la de Sant Llorenç, vam considerar que era bo començar una iniciativa paral·lela, dedicada només a l’avellana.\n- Com ha canviat la Fira des dels seus inicis?\n- La Fira s’ha anat adaptant als canvis de la societat, que des dels seus inicis ha evolucionat, de la mateixa manera que els sistemes productius, socials i econòmics. L’organització s’ha anat adaptant a aquesta evolució, perquè realment, en cas de no ser així, no hauria pogut sobreviure. Es manté viva perquè hem seguit les tendències del temps i una de les fites que tenim de cara a les futures edicions és que es continuï funcionant segons les necessitats de la societat.\n- Enguany és la 5a edició en què vostè és el director de la Fira. Què destacaria d’aquests cinc anys de feina realitzats?\n- Hi ha hagut algun canvi important, que s’ha realitzat per donar facilitats a expositors i visitants, com ara la distribució de les atraccions firals. I després, internament, hem començat a promocionar la jardineria i el viverisme, perquè considerem que molta agricultura tradicional s’ha anat transformant en empreses d’autònoms.\n- Com encara l’edició d’aquest any?\n- Amb presses, i sembla una obligació que cada any ens hàgim de trobar així. Amb l’edició d’enguany ens hi vam posar abans d’hora, l’any passat les reunions van començar al setembre i al novembre ja vam preparar la fira d’aquest any, tot s’ha fet amb molt de temps per evitar futurs imprevistos, tot i així la sensació es que acabes corrent igual que sempre.\n- Hi ha cap novetat?\n- Aquest any com a novetat tenim una mostra històrica de màquines de plegar avellanes, l’exposició fotogràfica ‘Fer de pagès a Riudoms’ a càrrec de la fotògrafa Alba Mariné, que mostra amb imatges la vida de la pagesia del municipi; l’exposició de pintura expressionista ‘Dibuixant la Natura’ d’Assumpció Savall; i l’exposició de pintura ‘Impressionisme’ de Josep M. Munté, entre altres actes, amb els quals es busca anar més enllà de vendre productes físics.\n- Té pensat presentar-se per al càrrec de director l’any vinent?\n- Des del seu inici ha sigut un honor encarregar-se de la Fira. Totes les experiències que tenen a veure amb el poble en què un viu sempre són positives perquè dediques part del teu temps a projectes per a la teva gent. De cara a l’any vinent, ser director no és un càrrec electe, és un càrrec que d’alguna manera depèn de l’ajuntament; si se’m proposa, estic disposat a seguir. Esperaré, i, si em diuen que sí, acceptaré encantat.\n- Què representa la Fira per al poble?\n- És un element de dinamització econòmica, la Fira mou tot el rerefons econòmic de Riudoms perquè venen visitants de fora. I no només és el cas del nostre municipi, sempre que es fan esdeveniments d’aquest tipus representen una injecció econòmica per a tota la zona, a part, d’uns dies de diversió, d’esbarjo i de festa. Una fira reuneix el millor de l’oci i l’economia.\n- Com definiria la Fira?\n- L’esdeveniment culminant de l’estiu riudomenc. L’estiu comença amb Sant Joan, despès les continua amb les festes dels barris, i acaba amb la Fira de l’Avellana. És l’element que culmina l’estiu, perquè després tots els que poden van uns dies fora i quan tornen ja comença una altra vegada la rutina.\n- Ha notat cap canvi amb la crisi?\n- No hem notat molts alts i baixos, tot i que en bonança econòmica tampoc els vam percebre. La Fira no es veu afectada pels cicles econòmics.\n- Què diria a la gent perquè s’animés a vindre?\n- A les persones que venen per primer cop, que veuran coses interessants, i als que ja han vingut més d’una vegada, que podran gaudir de degustacions tradicionals i d’un entorn festiu molt agradable. Us ho passareu molt bé.


Arracades d'or blanc - Confetissimo - bloc de dones\nArracades d'or blanc\nConte d’or blanc\nCaracterístiques dels models de pussets\nSeleccionem les pedres segons el color dels ulls\nAmb les maragdes\nCom triar arracades per adaptar-se a la cara\nQuè cal portar amb arracades de claus?\nA l’hora d’escollir joies d’or, sovint ens trobem amb la pregunta de quin metall és millor. Els dissenyadors ofereixen joies en les seves col·leccions d'or blanc, vermell, rosat, groc i blanc. L’elecció del metall depèn completament de les vostres preferències personals.\nL’or blanc és una combinació d’elements com el platí, el pal·ladi i el níquel. Aquest material costa una mica més que l’or groc habitual. Però aquests accessoris semblen molt més elegants per a qualsevol nena.\nL’or blanc sembla més elegant que el groc i s’assembla al platí en aparença. Recentment, les joies d'or blanc han anat substituint progressivament altres alternatives. Són més pràctics que els accessoris de plata enfosquint gradualment i són més barats que les joies de platí.\nUn altre avantatge de les arracades d'or blanc és que les joies d'or blanc no perden el seu atractiu durant molt de temps. Aquest material no s’enfosqueix amb el pas del temps, de manera que aquests arracades poden esdevenir la seva joia familiar.\nEls accessoris d'or blanc es combinen perfectament amb tots els còdols possibles. La combinació d’aquest or amb joies pot convertir qualsevol noia en una dama real. Al mateix temps, a diferència de l’or groc, el blanc no envelleix en absolut i és adequat per a dones de moda a qualsevol edat.\nL’or blanc va aparèixer per primera vegada als anys vint llunyans del segle passat. Aleshores, la popularitat de les joies fetes amb aquest material inusual es va desenvolupar molt ràpidament. Accessoris similars han aparegut a les col·leccions de molts dissenyadors mundials.\nEn general, podem dir que les arracades d'or blanc són l'accessori que ha canviat molt la majoria de les opinions de la moda sobre les nenes. Es tractava d'un tall que es considerava ideal per a tot tipus de pedres precioses, ja que l'or blanc brillant destaca perfectament la brillantor de les joies naturals. Durant molt de temps, l’opció més popular van ser unes arracades d’or blanc exquisit amb diamants.\nAvui, malgrat l’abundància d’accessoris de moda, les arracades d’or blanc no perden la popularitat.\nUn dels models més pràctic i versàtil de les arracades són les arracades. Hi ha diversos estils en què es presenten aquestes arracades d'or blanc.\nLes arracades es divideixen en tres grups segons el tipus de fermall. La primera opció és un pany basat en friccions. Aquestes arracades són molt fàcils de treure i tornar a posar. El seu únic inconvenient es pot anomenar el fet que amb una retirada freqüent, aquest bloqueig pot trencar prou ràpidament.\nUna opció més còmoda són les arracades amb fixació de cargol. Aquestes arracades complementen broquetes còmodes que estan fixades a les orelles de les dones. Per portar correctament aquestes arracades, el millor és tenir les ungles llargues.\nPer al desgast quotidià, moltes noies també opten per un model d’arracades tan convenient com “Congo”. Aquestes arracades, fetes en forma d’anell, són perfectes per als fashionistes amb qualsevol aspecte facial, el principal és triar la mida adequada.\nA més de les arracades clàssiques, també podeu trobar garrots per als llavis, al melic o al nas. Aquestes arracades d'or blanc complementen perfectament les pedres de color negre, verd, blau i vermell brillant.\nLes arracades d'arcs solen aparèixer a les col·leccions de dissenyadors. Una de les millors opcions dels arracades de Chopard és d'or blanc. Aquesta empresa produeix no només arracades de dones, sinó també per a homes.\nEscollint arracades, moltes noies en primer lloc presten atenció al fet que l’accessori seleccionat s’adapti idealment al color dels seus ulls.\nLes arracades d’or blanc, complementades amb safir brillants, són perfectes per a noies amb colors d’ulls brillants, per exemple, blau o blau. Es tracta d’una tonalitat blava tan rica que emfatitza millor la bellesa i la profunditat dels teus ulls.\nEls accessoris d'or blanc complementats amb arracades de perles semblen molt elegants. Aquest accessori és l’elecció de les dones de confiança. Aquestes arracades semblen neutres i són perfectes per als propietaris d’ulls i belleses de colors vius amb ulls grisos o blaus.\nUna altra opció universal perfecta per a les nenes amb qualsevol color d’ull són les arracades amb diamants. Aquesta pedra cara i noble destaca perfectament el gust exquisit d’una noia que complementa la seva imatge amb arracades similars.\nLes arracades d'or blanc i sense insercions són perfectes per a noies de pell justa i amb un color d'ulls no massa brillant. D’aquesta manera, els accents brillants seran superflus, ja que distreuen l’atenció de la bellesa femenina.\nPerò fins i tot les arracades sense inserció no han de ser massa senzilles, avorrides i monòtones. Trieu models de forma inusual amb decoracions de teixit o volumètriques. Per exemple, mereixen l’atenció les arracades d’or blanc decorades amb flors arrissades, cors o papallones.\nSi teniu un color d'ull brillant, les arracades d'or blanc complementades amb les maragdes l'accentuaran perfectament. Aquesta pedra va bé amb els ulls avellaners o verds. Les arracades amb una forma inusual també tenen un aspecte excel·lent per a les nenes amb un aspecte semblant, ja que en aquest cas l’èmfasi no solament es basa en el color brillant, sinó també en la forma inusual de les arracades.\nUna altra opció brillant per a les pedres és el topazi. Els topais grocs naturals es combinen perfectament amb colors d’ulls com el marró i l’ambre.\nSubratlla perfectament la brillantor natural dels ulls de qualsevol color, arracades d'or blanc complementades amb zirconies cúbiques. Un tal accessori conserva el seu atractiu durant molt de temps, malgrat que està exposat a influències externes.\nDesprés d’haver pogut comprovar el color dels ulls, val la pena passar a escollir l’estil d’arracades perfectes per a la seva forma de rostre. Aquest paràmetre també és força individual.\nEs recomana a les nenes amb cara arrodonida triar arracades lleugerament allargades. A més, les arracades amb penjolls inusuals són perfectes per a vostè. Aquests accessoris ajuden perfectament a estirar visualment l'òval de la cara. D’aquestes arracades que hauríeu d’evitar, cal destacar les arracades i els anells massius que fan que la cara només sigui més ampla visual.\nSi el rostre és naturalment ovalat i força allargat, hauríeu de parar atenció a les arracades minimalistes: aquestes poden ser ungles netes o arracades. Sota aquest tipus d’aspecte, també són adequades les arracades en forma de triangle, que s’aconsegueixen gradualment cap a la part inferior.\nTambé es poden suavitzar funcions massa afilades d’una cara quadrada amb arracades simples i rodones. La millor opció: massiu "Congo" d'or blanc, sense joies addicionals.\nEn general, quan trieu les arracades per a la forma del vostre rostre, presteu atenció al fet que les arracades no repeteixin la forma de la vostra cara. Per tant, suavitzaran totes les imperfeccions visuals i faran més atractiu el seu reflex al mirall.\nA l’hora d’escollir arracades d’or blanc, les nenes solen intentar fer la seva tria a favor d’allò que és perfecte per a elles. Això no és sorprenent, perquè aquestes joies són força cares.\nA més de la forma del color de la cara i dels ulls, val la pena parar atenció també al lòbul de l’oïda. Si teniu unes orelles de mida petita i netes, podeu recollir per vosaltres qualsevol arracades amb forma oblonga: arracades, penjolls, penjolls, etc.\nPerò, per als propietaris de lòbuls grans, és millor optar per joies planes perquè les orelles no semblin més voluminoses.\nUn altre paràmetre interessant que també hauria d’influir en l’elecció de les arracades ideals és el creixement. Recordeu que si sou naturalment curts, heu d’evitar arracades amb penjolls i tot tipus de penjolls. Però per als fashionistes d’alt nivell, aquestes joies, per contra, permeten que la figura sigui més elegant i harmònica.\nEls estilistes diuen que el color de les pedres de les arracades s’ha de combinar no només amb l’ombra dels teus ulls, sinó també amb el color del teu cabell. És un accessori que pot destacar perfectament tots els avantatges d’un aspecte femení.\nAixí doncs, per a les rosses, s’adapta millor a les joies refinades d’un estil romàntic. Si teniu l'oportunitat, no dubteu a comprar unes arracades exquisides d'or blanc decorat amb diamants. Aquest accessori subratllarà la bellesa dels cabells rossos i donarà una imatge d’elegància.\nPerò les nenes de cabell vermell poden centrar-se només en la brillantor de la imatge. Amb aquesta tonalitat de cabell, pedres com l’esmeralda, l’ambre i el safir es combinen perfectament. Les rosses naturals són adequades per a les tonalitats profundes fredes: els rubí, els safirs, els topazes emfatitzen perfectament l’aspecte contrastat de les nenes d’aquest tipus de color.\nNo oblideu que les arracades sempre han de ser adequades a l’arc que vulgueu. Si creeu un aspecte quotidià, n’hi haurà prou amb unes arracades simples i minimalistes (claus o garrons). Mitjançant l’ús d’or blanc, aquests accessoris ja es veuran luxosos.\nPerò per a una festa o una cita romàntica, és millor utilitzar arracades originals, per exemple, joies de formes complexes o arracades, complementades amb pedres cares. A la llum del vespre, aquestes joies brillaran i semblen molt lluminoses i atractives.\nLes arracades d'arc blanc d'or són l'opció més neutral, que va bé amb els arcs quotidians i amb alguna cosa més sofisticada, com ara vestits o vestits cars.\nLes arracades d'or blanc són un accessori força exquisit. Quan escolliu aquestes arracades, heu de saber com us semblen. Compra joies només si són adequades per a tu, de manera que les joies no facin malbé la teva imatge o simplement no apleguis pols a la caixa.


Taronges senceres o suc? Què és millor?\nMolta gent pensa que prendre's un suc és el mateix que menjar-se una taronja. T’expliquem què és el que fa que un suc no sigui igual de saludable que una fruita sencera read more\n06 Apr 2021, 18:00 Curiositats Ecoebre.cat 0 comments\nCom tots els fruits, les taronges també desenvolupen diverses varietats que els hi permeten adaptar-se a diferents condicions climatològiques i geològiques. read more\n11 Feb 2021, 16:26 Curiositats 0 comments\nEl clàssic que no falla! Flam de taronja\nEl flam és una de les postres preferides dels més petits. Amb un gust suau i una textura delicada enamora a nens i adults! read more\n28 Jan 2021, 13:19 Receptes 0 comments\nQuè fem a l'estiu als nostres camps?\nCom la resta d’arbres fruiters, siguin joves o adults, el procés de producció de tot cítric té lloc en un cicle anual. Les tasques agrícoles principals són adobar, podar i recol·lectar. No obstant això, la varietat productiva condiciona els moments temporals de cadascuna de les accions. read more\n23 Jul 2020, 14:18 Notícies 0 comments\nQui s'atreveix amb el POLLASTE A LA LLIMONA?\nHem decidit preparar una deliciosa recepta de la cuina xinesa: "Pollastre a la llimona" i la veritat és que és un plaer poder compartir-la amb tots vosaltres, ja que es tracta d'un plat senzill i amb un resultat molt bo, així que ja no teniu cap excusa per animar-vos a preparar-ho a casa vostra. Esperem que us agradi! read more\n13 Jun 2020, 16:33 Receptes 0 comments\nUns bons macarrons gratinats ecològics...\nAvui us portem una recepta que de ben segur gaudiran els més petits de la casa, bé, i els no tan petits... :) Us presentem la famosa recepta de la iaia, uns bons macarrons gratinats, això si, macarrons ecològics de la Perla del Segre. Aquests macarrons estaran elaborats amb una salsa de tomàquet ecològica, tot un clàssic per acompanyar la pasta, i posteriorment es gratinen amb un formatge a elecció personal. read more\n15 Apr 2020, 22:49 Receptes 0 comments\nAmanida plena de VITAMINA C!!\nAquesta setmana utilitzarem els nostres cítrics per a preparar una recepta molt original i senzilla que us encantarà! Una amanida carregada de vitamines ideal per a aquesta época de l'any. Aquest plat està cuinat amb una base d'amanida i, normalment, s'acostuma a servir com a primer plat. Espere'm que ho disfruteu tant com nosaltres i no dubteu en enviar-nos els vostres resultats!! read more\n03 Apr 2020, 11:20 Receptes 0 comments\nAVUI TOCA RECEPTA AMB LLIMONES...!!!\nLa llimona és un cítric que dóna un joc impressionant a la cuina. Ja sigui la seva ratlladura o el seu suc, la llimona encaixa igual de bé en plats salats que dolços. És per això que es diu que és una de les fruites més versàtils i capaç d'aconseguir transformar elaboracions senzilles en plats sublims. read more\n13 Feb 2020, 11:15 Receptes 0 comments\nTan fàcil com una amanida ben refrescant...\nObrim una nova secció al blog que consistirà en RECEPTES. Us volem animar a aprofitar les nostres taronges, aquest cop per a fer una refrescant amanida :) read more\n17 Jan 2020, 19:29 Receptes Eco Ebre 0 comments\nTal com diuen els nutricionistes, és molt més recomanable menjar una taronja que no pas beure-se’n el suc. Però això no vol dir que, puntualment, de tant en tant, no et facis un suc de taronja natural. read more\n09 Jan 2020, 09:36 Notícies Eco Ebre 0 comments


Intersindical guanya les eleccions del personal funcionari i estatutari de la Generalitat | Intersindical Valenciana\nIntersindical Valenciana ha guanyat les eleccions sindicals del personal estatutari i funcionari de la Generalitat Valenciana en vots i en delegades i delegats. El sindicat ha obtingut 25.038 vots, un 30,99% de la representació, i 183 delegades i delegats, un 19,98%.\nIntersindical és la guanyadora, amb molta diferència, aconseguint quasi doblar a la segona força\nIntersindical Valenciana també guanya les eleccions sindicals en nombre de delegades i delegats aconseguit un total de 183, seguida de CSIF, CCOO, UGT i FSES. Tots cinc sindicats formaran part de la Mesa General de Negociació del personal estatutari i funcionari que és l’òrgan de representació i negociació de tots aquells assumptes que afecten a les condicions laborals d’aquest personal.\nD’altra banda, Intersindical Valenciana considera que la legislatura que ara comença, s’ha de caracteritzar per: la millora dels drets laborals, socials i econòmics del personal que hi treballa; l’augment de les plantilles per garantir la reducció de la càrrega de treball; la reducció de la jornada laboral i la millora en l’atenció a la ciutadania; la potenciació dels serveis públics; la reversió de les privatitzacions i concessions administratives; la solució de la situació de precarietat del personal interí aplicant els processos de consolidació previstos a l’Estatut Bàsic de l’Empleat Públic i la potenciació de la negociació col·lectiva.\nResultats electorals personal funcionari i estatutari per vots\nResultats electorals del personal funcionari i estatutari per delegades i delegats\nCOMPOSICIÓ MESA GENERAL DE NEGOCIACIÓ del personal estatutari i funcionari


Marató solidària a Tarragona - SB Hotels Marató de Tarragona\nCORRE PER UNA CAUSA SOLIDÀRIA\nI PARTICIPA AMB UN DORSAL SOLIDARI GRATIS\nMigranodearena.org i SB Hotels Marató Tarragona t'ofereixen dorsals solidaris gratuïts\nLa SB Hotels Marató Tarragona 2019 no viu d’esquena a la solidaritat. Per aquest motiu, fomenta l’esport amb valors i t’ofereix la possibilitat de donar suport a una causa social a través de la plataforma de crowdfunding solidari migranodearena.org.\nEl que et proposem és molt senzill: afegeix un repte solidari al teu repte esportiu i dóna suport a l’organització que vulguis (ONG, fundació o associació). A més, rebràs una compensació: un dorsal solidari gratuït per participar a la prova.\nPots donar suport a la causa que més t’interessi: salut i investigació mèdica, exclusió social, cooperació internacional, infància, educació, medi ambient, etc. A migranodearena.org hi ha més de 2.500 organitzacions sense ànim de lucre a qui dedicar la teva marató.\nPer aconseguir un dels dorsals solidaris gratuïts disponibles, has de crear i liderar una campanya de crowdfunding a migranodearena.org i aconseguir recaptar un mínim de 250 € entre el teu entorn (amics, amigues, familiars, companys/es de feina), que aniran destinats a l’organització que hagis decidit donar suport.\nCom aconseguir un dorsal solidari gratuït?\nPer aconseguir un dorsal gratuït per a la SB Hotels Marató Tarragona 2019 has de:\nEscriure un email a info@migranodearena.org amb les teves dades personals, confirmant que t’agradaria reservar un dorsal solidari i detallant quina organització t’agradaria donar suport.\nCrear el teu repte solidari a migranodearena.org seguint aquests passos:\nEntra a migranodearena.org, registra’t o inicia sessió.\nFes clic al botó “Crea repte”.\nSelecciona la categoria “Prova esportiva” i la prova “SB Hotels Marató Tarragona 2019“.\nEscull l’ONG que vols recolzar.\nDescriu el teu repte solidari: explica la teva història, afegeix fotos i un vídeo, i estableix l’objectiu de recaptació.\nComparteix el teu repte solidari: anima que tots els teus amics i família col·laborin en el teu repte per aconseguir els 250 €.\nMigranodearena.org gestionarà la teva inscripció i, un cop inscrit/a rebràs un correu electrònic de confirmació, de la mateixa manera que si haguessis fet la inscripció per la via tradicional.\nContacte de migranodearena.org:\nPer reservar el teu dorsal solidari, demanar més informació o resoldre dubtes pots contactar amb migranodearena.org a info@migranodearena.org.


Victòria als punts de l’Igualada davant l’Olesa\nL’Igualada castiga l’Olesa a l’últim quartQuintet ideal: Copa Catalunya Ascens J1Copa Catalunya: Quintet ideal de la jornada 9El Lima-Horta s’endú el partit pel 3r llocA la final com una piconadoraEl Joventut les Corts deixa al CB Igualada sense gairebé possibilitatsL’hora de la veritatL’Igualada jugarà la Final a 4El líder pateix per guanyar al CB IgualadaLluïsos compleix el tràmit d’Olesa\tVictòria als punts de l’Igualada davant l’Olesa\nBàsquet, Copa Catalunya — Per Roger Cornet el 27/02/2012 16:06 El CB Igualada supera el CB Olesa (63-55) en un partit travat i que va requerir l’aparició de jugadores clau en moments concrets per desencallar un duel. L’esprint final de les blaves va agafar per sorpresa a les visitants, que tot i això sempre van anar a remolc.\nÈlia Vives, en el seu retorn a Les Comes, supera Santa Carrasco. Foto: JRiberalern\nFent el símil amb altres esports, el Depimés CB Igualada – CB Olesa va ser un d’aquells partits que acaben en empat, però que en ser bàsquet, alguns detalls van acabar decantant la balança en favor de les locals. Per joc, accions, alternances en les dinàmiques, unes i altres van merèixer si no el mateix, gairebé; però les igualadines van saber començar amb força i mantenir-se sempre al capdavant. L’Olesa va portar el partit a una lluita prop de la cistella, on una suprema Olga Podkovalnikova (MVP de la jornada amb 28 punts 22 rebots i 47 de valoració) imposava la seva llei; però les igualadines, astutes i amb les responsabilitats més distribuïdes, van prémer l’accelerador al final per guanyar amb certa comoditat.\nAmdós conjunts cuidaven la posada en escena amb dues accions de mèrit a cada cistella que fixaven el 2-2 i donaven pas a una letargia anotadora d’uns quants minuts. El partit semblava que volia arrencar, però a unes i altres els costava trobar cistella i eren incapaces de transformar en bàsquets el ritme que miraven d’imposar. Les de Xavi Borràs van trobar la manera de rendibilitzar el seu joc amb recuperacions i transicions ràpides que li donaven la iniciativa, i precisament una acció d’aquest tipus de Vero Júlvez obria una petita escletxa (13-6), i posteriorment un triple de Susanna Pujol tancava el primer quart neutralitzant una petita revifada visitant (16-10). Podkova es posava l’equip a l’esquena i s’erigia en la líder del seu equip des de la primera jugada del segon període (14 dels 18 punts de l’equip en el parcial), i amb la seva alçada va passar a dominar per complet el joc prop del cèrcol. A una banda i a l’altra, perquè si bé en defensa capturava tots els tirs errats, en atac també aprofitava per agafar rebots i donar a l’Olesa segones oportunitats que castigaven l’Igualada i s’hi apropaven perillosament. Amb una incisiva Santa Carrasco des del perímetre complementant el treball de la russa, les de Just Alex Díaz empataven a 24, però les blaves no van permetre que anessin més enllà. Les locals van intensificar la seva defensa, sobretot a la primera línia amb dos contra uns per impedir que la pilota s’acostés als dominis d’Olga, i així poder robar i executar el contracop per marxar al descans dos punts per sobre (30-28).\nAnna Carla Martínez obria el foc amb un bon triple a la represa, i posteriorment una excel·lent Núria Minguet sabia aprofitar amb intel·ligència les poques opcions que li concedia el potent joc interior olesà. Gràcies a la seva intensitat i anticipació en defensa, l’Igualada podia recuperar pilotes i gaudir de més oportunitats en atac, un fet que va propiciar que agafessin un petit avantatge en uns minuts de força imprecisió de cara a cistella. Era difícil vulnerar la rereguarda d’ambdós conjunts, i el partit va entrar a una fase on les jugadores determinants estaven cridades a decantar definitivament el duel. El millor tercer quart, en línies generals, de les de Les Comes, els donava 6 punts d’avantatge (46-40), però l’Olesa avisava amb un triple de Montse Guillamón, en una de les poques aparicions de les jugadores de perímetre amb llançaments exteriors a l’inici de l’últim període. Primer Minguet, treta del seu hàbitat però autora d’un gran partit, i de nou Anna Carla amb un triple clau obrien una escletxa, no definitiva, però sí molt important (53-47). A cinc minuts per la conclusió, Olga seguia aguantant les seves a base de rebots i cistelles al pal baix, però Laura Icart posava la directa amb sis punts consecutius amb accions molt plàstiques i barrava el pas cap a la victòria a l’Olesa. Èlia Vives, que en el seu retorn va signar un partit bon partit (7 punts, 7 rebots i 5 recuperacions), i Minguet s’encarregaven de tancar el duel (63-55) i invalidar les últimes accions de les grana.\nAmb la victòria igualadina, l’Olesa cau fins la cinquena posició (5-3) mentre que les locals surten de la cua per situar-se novenes amb (3-6).\nDepimés CB Igualada (63): A. Martínez (6), M. Pujol, L. Icart (12), N. Minguet (16), X. Freixas (10) –cinc inicial–, C. Carner (7), V. Júlvez (2), M. Quintana, A. Acevedo, S. Pujol (3), E. Vives (7). 22 faltes, eliminades: A. Martínez i X. Freixas.\nCB Olesa (55): M. Guillamón (8), A. Llobera (2), G. Afonso, L. Martínez (4), O. Podkovalnikova (28) –cinc inicial–, S. Carrasco (6), M. Jané (7), D. Polo. 19 faltes, sense eliminades.\nParcials: 16-10 / 14-18 (30-28) // 16-12 (46-40) / 17-15 (63-55).\nÀrbitres: F. Marin i M. Aguilera\nTambé et pot interessar...Victòria de prestigi del Joventut Les CortsPrèvia Copa Catalunya Grup 2. Jornada 5Prèvia Copa Catalunya Grup 2. Jornada 10L’Olesa guanya el Sabadell sense despentinar-seDuel pel lideratEl Mataró trenca l'Igualada en una nova demostraci... Tags: CB Igualada, CB Olesa


TREBALLES AQUEST ESTIU PER PRIMERA VEGADA? » Avalot\nSi és la primera vegada que treballes et volem donar alguns consells sobre drets laborals que et seran d’utilitat.\nQuan entrem per primera vegada al mercat laboral ens trobem amb moltes coses que són noves per nosaltres, com ara firmar un contracte i tot el seu vocabulari, és important però, que estiguem ben informades sobre quins són els nostres drets bàsics, ja que així podrem saber si es garanteixen en el lloc de treball i evitar condicions laborals abusives.\nUn primer punt important és que ens facin un contracte de treball, en cas de no ser així, estaríem treballant en situació irregular, i a part de ser il·legal, ens fa perdre els avantatges que ofereix tenir un contracte laboral. Anem a veure aquests consells sobre drets laborals.\nEn el contracte de treball hi han d’aparèixer tant les nostres dades com les de l’empresa. També ha d’establir el tipus de contracte i durada, l’horari, el salari, les vacances, si hi ha o no període de prova i la durada d’aquest, la jornada de treball i la distribució, la categoria professional i el conveni col·lectiu aplicable. És molt important que abans de firmar-lo revisis que les condicions són les acordades a l’entrevista. Si hi ha coses que no s’entenen hem de demanar ajuda per entendre tots els punts, no cal que firmem el contracte al moment, ens el podem endur a casa per revisar-lo i tornar-lo signat.\nÉs un document que sorgeix de la negociació entre les treballadores i les empreses i on es recullen els drets i deures laborals. Hi ha molts convenis col·lectius diferents i és important que coneguem quin és el nostre per poder mirar quins drets i deures tenim. També és important que ens quedi clar quina és la nostra categoria professional, és a dir quin lloc de treball tenim, ja que això ens permetrà consultar el sou en les taules salarials de conveni col·lectiu.\nAquestes dues informacions, conveni col·lectiu i categoria professional, apareixen al contracte de treball, de totes maneres, podem preguntar-ho a l’entrevista de feina.\nAquest període a vegades genera dubtes a les persones que treballen per primera vegada. El període de prova només existirà en cas que el contracte ho especifiqui, i durant aquest període tindrem els mateixos drets i obligacions que tindrem durant la resta del contracte. Durant el període de prova l’única diferència que hi ha és que qualsevol de les parts pot trencar el contracte sense cap causa ni necessitat de fer cap preavís, i sense dret a cap indemnització. És un període que a l’empresa li serveix per veure si com a treballadora encaixes al lloc de treball, a nosaltres ens serveix per veure si les condicions del lloc de treball són les que esperàvem.\nA la Guia Jove de Supervivència al Món Laboral de l’Avalot, podeu trobar ampliades aquestes informacions i moltes més sobre els drets i deures laborals. Pots descarregar-la al banner que t'apareix al costat o al final d'aquesta entrada!


Els 10 destins més romàntics del món - revista La Torre de Barcelona\nEls 10 destins més romàntics del món\nEscollir el destí adequat a l’hora de viatjar és essencial per a assolir-ne l’èxit i gaudir el màxim possible d’aquesta l’experiència. Si viatgem en parella, l’elecció del lloc es converteix en una tasca encara més important: volem aconseguir conèixer els destins més romàntics que hi ha.\nEncara que són molts els racons del món que poden tenir una màgia especial, aquí tens una tria dels 10 destins que considerem més romàntics. Llocs idonis que captivaran, sense dubte, a les parelles més enamorades.\n1 1. PARÍS, FRANÇA\n2 2. NOVA YORK, ESTATS UNITS\n3 3. SANTORINI I LES ILLES GREGUES, GRÈCIA\n5 5. KYOTO, JAPÓ\n6 6. MARRÀQUEIX, MARROC\n7 7. VERONA, ITÀLIA\n8 8. BALI, INDONÈSIA\n9 9. TE NIKAU, NOVA ZELANDA\n10 10. KILIMANJARO, TANZÀNIA\n1. PARÍS, FRANÇA\nEns és impossible parlar de destins romàntics i no anomenar la capital francesa. Coneguda com la ciutat de l’amor, París és l’escapada perfecta per als enamorats. Passejades a la vora del Sena, pujar a la imponent Torre Eiffel, esmorzar en un petit cafè del barri de Montmartre… l’oferta cultural és immensa i els plans romàntics, infinits.\n2. NOVA YORK, ESTATS UNITS\nEscenari de les grans històries d’amor del cinema, Nova York presenta una màgia especial que fa la ciutat perfecta per a parelles enamorades. La seva immensitat és ideal per a poder perdre-s’hi acompanyat. Compartir petons a dalt de l’Empire State Building, patinar sobre gel a Central Park o simplement observar des de la finestra de l’apartament com neva us farà sentir els protagonistes de la vostra pròpia pel·lícula d’amor.\n3. SANTORINI I LES ILLES GREGUES, GRÈCIA\nNo cal viatjar a l’altra punta del món per a trobar illes paradisíaques, també en podem trobar en el Mediterrani i aquest n’és un cas. Situades a prop de la península Egea, les illes gregues són el lloc idoni per a desconnectar en parella, gaudir de platges verges, banyar-se en un mar cristal·lí i contemplar les seves romàntiques postes de sol durant els capvespres.\nEssent una de les capitals del continent sud-americà, la ciutat de Buenos Aires es caracteritza pel seu color, la seva cultura i la música que ressona a cada racó. Si a més busqueu uns moments de tranquil·litat, sempre es pot planificar una escapada fora de la ciutat, buscant la pau que ofereixen altres racons del país, com les Cascades de Iguazú o el Parque Nacional Tierra de Fuego, conegut també com la terra de la fi del món.\n5. KYOTO, JAPÓ\nSegurament Japó no sigui el primer destí en el qual pensem si parlem de llocs romàntics. Però Kyoto presenta sens dubte una imatge única durant el hanami, moment en què els cirerers floreixen, i que tenyiran la ciutat d’un color màgic. A més, la ciutat es mostra com una porta d’entrada a la cultura japonesa amb la seva gran oferta cultural i gastronòmica. Es tracta, doncs, de la localització perfecta per a aquelles parelles enamorades del continent i la cultura asiàtica.\n6. MARRÀQUEIX, MARROC\nAquesta ciutat nord-africana és un original destí, ple de colors i d’olors exòtiques, que us permetran experimentar noves experiències amb la vostra parella. Entre els plans més romàntics de la ciutat trobem dormir en una riad, visitar un hamman per a relaxar-se dins les seves aigües termals o, si som més aventurers, fer una excursió pel desert.\n7. VERONA, ITÀLIA\nSegurament tot Itàlia ja sigui una destinació romàntica en sí mateixa, i són molts els racons dins d’aquest país on podem gaudir d’una escapada en parella. Però ens és inevitable anomenar la petita ciutat de Verona, al nord-est de l’estat italià. Escenari de la tragèdia d’amor entre Romeu i Julieta, Verona presenta una essència única que la fa idònia per a les parelles més enamorades.\n8. BALI, INDONÈSIA\nEntre l’Oceà Índic i el Pacífic s’estén un arxipèlag d’illes celestials que us permetran desconnectar del món que us envolta. Entre elles, la ciutat de Bali, capital d’Indonèsia, destaca pels seus innumerables temples exòtics i per les seves platges paradisíaques, on podreu gaudir d’un passeig a cavall o fer-hi submarinisme i endinsar-vos a descobrir nous mons sota l’aigua.\n9. TE NIKAU, NOVA ZELANDA\nSi parlem de destins per a visitar en parella, no ens podem deixar l’illa de Nova Zelanda. Aquesta illa a l’altra punta del món ens permet diverses opcions molt diferents entre elles, com platges, ciutats o la mateixa selva. En aquest cas hem escollit el bosc Te Nikau, un lloc únic on desconnectar de tothom, dormint en una luxosa cabanya del bosc i gaudint acompanyats dels plaers de la natura.\n10. KILIMANJARO, TANZÀNIA\nVisitar la muntanya més alta d’Àfrica és només apte per a parelles aventureres, però també pot convertir-se en un dels destins més romàntics. El paisatge i la naturalesa que acompanyen el parc protegit del Kilimanjaro us permetran un escenari perfecte per a connectar no només amb la vostra parella, sinó també amb la terra i l’espai natural. Envoltats d’animals com els elefants i les girafes, no us oblideu de sortir de l’hotel i fer alguna excursió per la zona.\nLa setmana passada, en Nico Roselló va ser el nostre elegit per publicar una foto seva pels carrers de Barcelona...


Núria Feliu: “Em cuido per estar fantàstica i sortir a celebrar el dia de la independència” – Barcelona Digital Ràdio\nNúria Feliu: “Em cuido per estar fantàstica i sortir a celebrar el dia de la independència”\t4 d'abril de 20179 d'abril de 2017 REDACCIÓ\tENTREVISTA EN ÀUDIO\nLa cantant Núria Feliu declara la seva confiança en la manera com el president Carles Puigdemont conduirà el procés a partir de la convocatòria del referèndum.”Jo tinc confiança en el meu president i en algunes persones que l’envolten i que el ell em digui faré. Quan ell toqui el xiulet, jo estaré al carrer”, afirma l’artista de Sants. En una entrevista amb Barcelona Digital Ràdio – la ràdio d’Hostafrancs, Núria Feliu s’ha mostrat optimista sobre el que passarà en els propers mesos i convençuda que “ja falta poc”. Assegura que es cuida “per estar fantàstica i poder sortir al carrer, per abraçar la gent i plorar amb la gent” celebrant el dia de la independència.\nNúria Feliu actúa aquest dissabte, 8 d’abril al Casinet d’Hostafrancs, en el marc del festival ‘Barnasants’. L’artista protagonitzarà, juntament amb les seves nebodes Mireia, Marina i Eulàlia, l’espectacle ‘El cafè de les “cantantes”‘, una combinació de teatre i música a partir dels records familiars de la Carolina, la besàvia de Núria Feliu. L’espectacle està dirigit per Ota Vallès i compta amb la col·laboració dels músics Miquel Ferret, Ismael Dueñas i el ballarí Ferran Garcia. El conductor serà el periodista i escriptor hostafranquí Albert Torras.\nEn la conversa amb Barcelona Digital Ràdio, Núria Feliu es declara “tan d’Hostafrancs com de Sants” i repassa etapes de la seva intensa vida professional i de les seves vivències als barris de Sants, Hostafrancs i la Bordeta.\nHostafrancs casinet d'hostafrancs, independència, Núria Feliu, referèndum\tNavegació d'entrades\nMor l’activista social Anselm Cartañá a l’edat de 88 anysLa Síndica de Barcelona es reuneix amb els afectats de Leiva 37 i l’Associació de Veïns